Rikunarita-ORG/Wikinium huggingface dataset:
# Montereyn piirikunta

| Montereyn piirikunta |
| --- |
|  Vaakuna |
|  |
| Hallintokeskus | Salinas |
| Valtio   Osavaltio | Yhdysvallat   Kalifornia |
| Perustettu | 18. helmikuuta 1850 |
| Pinta-ala |  |
|  – kokonaispinta-ala | 9 770 km² |
|  – josta vettä | 1 270 km²  |
| Väkiluku (2020) | 439 035 |
|  – Tiheys | 42 as./km² |
| Aikavyöhyke | UTC−8 |
|  |
| www.co.monterey.ca.us |
| Infobox OK |

**Montereyn piirikunta** (engl. *Monterey County*) on Yhdysvaltojen Kalifornian osavaltiossa sijaitseva piirikunta. Sen väkiluku oli 439 035 vuonna 2020 ja sen pinta-ala on 9 370 neliökilometriä. Piirikunnan hallintokeskus Salinas on myös sen suurin kaupunki.

## Väestö

Piirikunnan asukkaista 58,3 prosenttia on latinalaisamerikkalaisia, 30 prosenttia valkoisia ja 5,58 prosenttia aasialaisia. 54,6 prosenttia puhuu muita kieliä kuin englantia. 76,6 prosenttia asukkaista on Yhdysvaltain kansalaisia. Piirikunnan väestön keski-ikä on 34 vuotta.

## Elokuvien kuvauspaikkana

Montereyn seudulle sijoittuvat monet John Steinbeckin romaanit, ja niiden elokuvasovituksia on usein kuvattu alueella. Montereyn liepeille on sijoitettu myös monien elokuvien tarinoita, kuten Clint Eastwoodin *Yön painajainen* (1971) ja Marlon Brandon *Vihan riivaama* (1960). Hitchcockin tuotannossa alue esiintyy elokuvissa *Vertigo* (1958), *Rebekka* (1940) ja *Vaarallisia valheita* (1941). Mainen rannikolle sijoittuva melodraama *Kesäpaikka* (1959) on kuvattu ulkokuvien osalta täällä, samoin kuin Havaijille sijoittuvan elokuvan *Täältä ikuisuuteen* (1953) kuuluisat rantavesikohtaukset piirikuntaan kuuluvassa Big Surissa, samoin kuin Vincente Minnellin *Kuuma ranta*, joka jo alkutekstijaksossa esittelee Big Surin jylhiä maisemia. Muita alueen näkymiä näyttäviä elokuvia ovat *Kuolema kintereillä* (1956) ja lapsitähti Hayley Millsin tähdittämä *Ansa vanhemmille* (1961).

## Kuvia piirikunnasta

* Salinasin kaupunki.
* Big Sur -rannikko.

## Lähteet

## Aiheesta muualla

* Kuvia tai muita tiedostoja aiheesta **Montereyn piirikunta** Wikimedia Commonsissa
# Riz Ortolani

Riz Ortolani vuonna 1955
**Riziero ”Riz” Ortolani** (25. maaliskuuta 1926 Pesaro – 23. tammikuuta 2014 Rooma) oli italialainen elokuvamusiikin säveltäjä.

Pesarossa syntynyt Ortolani toimi oman jazzyhtyeensä johtajana Italiassa 1950-luvulla. Vuonna 1962 hän nousi maineeseen musiikillaan elokuvaan *Mondo cane – kova maailma*. Laulu "More" toi Ortolanille Grammy-palkinnon ja Oscar-ehdokkuuden.

Ortolanin myöhempiin töihin lukeutuvat *La danza macabra* (1964) ja *Kannibaalien polttouhrit* (1980). Hän sävelsi myös Gualtiero Jacopettin myöhemmät mondo-dokumentit *Hyvästi Afrikka* (1966) ja *Hyvästi ihminen* (1971).

Ortolani kuoli Roomassa 23. tammikuuta 2014 keuhkoputkentulehduksen seurauksena.

## Lähteet

## Aiheesta muualla

* Riz Ortolanin muistokirjoitus Helsingin Sanomissa
# Alexander Payne

| Alexander Payne |
| --- |
|  Alexander Payne vuonna 2017 |
| Henkilötiedot |
| **Syntynyt** | 10. huhtikuuta 1961 Omaha, Nebraska, Yhdysvallat |
| Ammatti | ohjaaja, käsikirjoittaja, tuottaja |
| Puoliso | Sandra Oh (2003–2006) |
| Ohjaaja |
| Aktiivisena | 1985– |
| Palkinnot |
| **Parhaan sovitetun käsikirjoituksen Oscar**
2004 *Sideways*
2011 *The Descendants* |
| Aiheesta muualla |
| IMDb  |
| Elonet |
| [ Muokkaa Wikidatassa ]  |
| Infobox OK |

**Constantine Alexander Payne** (s. 10. helmikuuta 1961 Omaha, Nebraska) on yhdysvaltalainen elokuvaohjaaja, tuottaja ja Oscar-palkittu käsikirjoittaja.

Paynen elokuvissa yhdistyvät usein sardoninen huumori ja humanistinen, henkilöhahmoihin keskittyvä draama arkisissa nykyajan ympäristöissä.

## Elämä ja ura

Amerikankreikkalaisen Paynen isoisä muutti Kreikasta Yhdysvaltoihin vuonna 1913 ja vaihtoi Papadopoulos-nimensä muotoon Payne.

Payne varttui Omahassa Nebraskassa. High schoolin jälkeen hän luki Stanfordin yliopistossa historiaa ja espanjan kieltä. Payne luki tutkinnon Kalifornian yliopiston elokuvakoulusta, ja ohjasi esikoiselokuvansa *Citizen Ruth* viisi vuotta myöhemmin. Sitä seurasivat *Vaalit* (1999) ja *About Schmidt* (2002), jotka Paynen esikoisohjauksen tapaan kuvattiin Nebraskassa.

Paynelle myönnettiin parhaan sovitetun käsikirjoituksen Oscar-palkinto elokuvista *Sideways* (2004) ja *The Descendants* (2011), jotka hän myös ohjasi.

Paynen seuraavia elokuvia olivat lottovoittajista kertova mustavalkoinen *Nebraska* (2013), tieteissatiiri *Downsizing* (2017) ja sisäoppilaitokseen sijoittuva draamakomedia *The Holdovers* (2023).

## Filmografia

### Ohjaajana

* *Citizen Ruth* (1996) (*Kansalainen Ruth* tv-esityksessä v. 2000)
* *Vaalit* (1999)
* *About Schmidt* (2002)
* *Sideways* (2004)
* *Pariisi, rakkaudella* (2006, yksi 18 episodista)
* *The Descendants* (2011)
* *Nebraska* (2013)
* *Downsizing* (2017)
* *The Holdovers* (2023)

### Käsikirjoittajana

* *Voitte suudella sulhasta* (*I Now Pronounce You Chuck & Larry*) 2007
* *Jurassic Park III*, 2001

## Lähteet

## Aiheesta muualla

* Alexander Payne Internet Movie Databasessa. (englanniksi)

NäytäAlexander Paynen ohjaamat elokuvat

|  |  |
| --- | --- |
| 1990-luku | * *Citizen Ruth* (1996)
* *Vaalit* (1999)
 |
| 2000-luku | * *About Schmidt* (2002)
* *Sideways* (2004)
 |
| 2010-luku | * *The Descendants* (2011)
* *Nebraska* (2013)
 |
# Shirley Booth

| Shirley Booth |
| --- |
|  Shirley Booth vuonna 1950. |
| Henkilötiedot |
| Koko nimi | Thelma Ford |
| **Syntynyt** | 30. elokuuta 1898 |
| **Kuollut** | 16. lokakuuta 1992 (94 vuotta) |
| Puoliso | Ed Gardner (1929-1942) William H. Baker, Jr. (1943-1951) |
| Näyttelijä |
| Aktiivisena | 1925–1974 |
| Merkittävät roolit | Lola Delaney (*Tule takaisin, pikku Sheba*) Hazel Burke (*Hazel*) |
| Aiheesta muualla |
| IMDb  |
| Elonet |
| [ Muokkaa Wikidatassa ]  |
| Infobox OK |

**Shirley Booth** (oik. **Thelma Ford** 30. elokuuta 1898 New York, New York Yhdysvallat – 16. lokakuuta 1992 North Chatham, Massachusetts) oli yhdysvaltalainen näyttelijä. Pitkällä urallaan hän ehti näytellä niin teatterissa, elokuvissa kuin televisiossakin.

Shirley Booth sai urallaan Tony Awardin, Oscarin, Emmy Awardin ja Golden Globen. Parhaan naispääosan Oscar tuli elokuvasta *Tule takaisin, pikku Sheba* (1952), ja samasta osastaan hän sai myös Tonyn ja Golden Globen. 1960-luvun sarjassa Hazel hän esitti nimiosaa ja sai kaksi Emmyä.

Shirley Boothilla on tähti Hollywood Walk of Famella elokuvaurastaan.

## Lähteet

## Aiheesta muualla

* Shirley Booth Internet Movie Databasessa. (englanniksi)
* Shirley Booth NNDB:ssä
# James Franck

|  |
| --- |
|  |
| Henkilötiedot |
| **Syntynyt** | 26. elokuuta 1882 Hampuri, Saksa |
| **Kuollut** | 21. toukokuuta 1964 (81 vuotta) Göttingen, Saksa |
| Kansalaisuus | saksalainen, yhdysvaltalainen |
| Koulutus ja ura |
| Tutkinnot | Heidelbergin yliopisto Berliinin yliopisto |
| Väitöstyön ohjaaja | Emil Gabriel Warburg |
| Instituutti | Berliinin yliopisto Göttingenin yliopisto Johns Hopkinsin yliopisto Chicagon yliopisto |
| Oppilaat | Wilhelm Hanle |
| Tutkimusalue | Fysiikka |
| Tunnetut työt | Franck-Condon periaate Franckin ja Hertzin koe |
| Palkinnot |  Nobelin fysiikanpalkinto (1925) |
| [ Muokkaa Wikidatassa ]  |
| Infobox OK |

**James Franck** (26. elokuuta 1882 – 21. toukokuuta 1964) oli saksalainen fyysikko.

Franck sai Nobelin fysiikanpalkinnon vuonna 1925 yhdessä Gustav Ludwig Hertzin kanssa. Heidän tutkimuksensa käsitteli kaasun läpi kulkeviä elektroneja. Franckin ja Hertzin kokeena tunnettava koe tuki Bohrin atomimallia. Mallin mukaan elektronit kiertävät atomin ydintä tietyillä diskreeteillä energioilla eli elektronien radat ovat kvantittuneet.

Franck oli juutalaista sukua ja muutti Yhdysvaltoihin kansallissosialistien noustua valtaan synnyinmaassaan. Hän oli vuodesta 1946 naimisissa fyysikko Hertha Sponerin kanssa.

## Lähteet

## Aiheesta muualla

* Lyhyt esittely Nobel-säätion sivuilla (englanniksi)
# Ferenc Krausz

| Ferenc Krausz |
| --- |
|  |
| Henkilötiedot |
| **Syntynyt** | 17. toukokuuta 1962 Mór, Unkari |
| Koulutus ja ura |
| Tutkinnot | Budapestin tekniikan ja taloustieteiden yliopisto Budapestin yliopisto Wienin teknillinen yliopisto |
| Instituutti | Wienin teknillinen yliopisto Kvanttioptiikan Max Planck -instituutti Ludwig-Maximilians-Universität München |
| Tutkimusalue | attosekuntifysiikka ja laserfysiikka |
| Tunnetut työt | attosekunnin pituisten valopulssien mittaaminen |
| Palkinnot | Kuningas Faisalin kansainvälinen palkinto (2013) Wolfin palkinto (2022) Nobelin fysiikanpalkinto (2023) |
| [ Muokkaa Wikidatassa ]  |
| Infobox OK |

**Ferenc Krausz** (s. 17. toukokuuta 1962 Mór, Unkari) on itävaltalais-unkarilainen fyysikko, joka on yksi attosekuntifysiikan uranuurtajista. Hänen ryhmänsä onnistui 2001 mittaamaan attosekunnin (sekunnin triljoonasosa, 10−18 s) mittaisia valopulsseja. Krausz jakoi 2023 Nobelin fysiikanpalkinnon Pierre Agostiniin ja Anne L’Huillier’n kanssa.

## Elämä ja ura

Krausz opiskeli 1981–1985 sähkötekniikkaa Budapestin tekniikan ja taloustieteiden yliopistossa ja teoreettista fysiikkaa Budapestin yliopistossa. Hän jatkoi opintojaan Wienin teknillisessä yliopistossa, josta hän valmistui 1991 tohtoriksi laserfysiikasta.

Krausz jäi valmistumisensa jälkeen Wienin teknilliseen yliopistoon ja suoritti 1991–1993 habilitaatiota. Hän toimi Wienissä 1996–1998 *associate professorina* ja 1999–2004 sähkötekniikan professorina. Wienissä Krauszin tutkimusryhmä onnistui vuonna 2001 luomaan ja mittaamaan attosekunnin (sekunnin miljardisosan miljardisosa) mittaisia ultraviolettisäteilyn pulsseja. Tutkimus oli synnyttämässä uutta attosekuntifysiikan tutkimusalaa.

Krausz aloitti 2003 Kvanttioptiikan Max Planck -instituutin johtajana ja 2004 Ludwig-Maximilians-Universität Münchenin kokeellisen fysiikan professorina.

## Tunnustukset

Krausz on saanut urastaan useita tunnustuksia. Kuningas Faisalin kansainvälinen palkinto meni 2013 hänelle ja Paul Corkumille työstä, joka on mahdollistanut elektronien äärimmäisen nopean liikkeen havaitsemisen jopa attosekuntien tasolla. Wolfin palkinnon Krausz jakoi puolestaan Corkumin ja Anne L’Huillier’n kanssa. Heidän palkintoansa perusteltiin ultranopean lasertieteen ja attosekuntifysiikan uranuurtajina. Krausz, L’Huillier ja Pierre Agostini palkittiin 2023 myös Nobelin fysiikanpalkinnolla.

## Lähteet
# Kvanttikenttäteoria

**Kvanttikenttäteoria** on fysiikan teoria, joka yhdistää kvanttimekaniikan ja klassisten kenttien teorian. Kvanttikenttäteorian avulla on mahdollista kuvata järjestelmiä, joissa hiukkasten lukumäärä ei pysy vakiona, vaan joissa hiukkaset voivat syntyä ja tuhoutua.

Kvanttikenttäteorian avulla on mahdollista yhdistää erityisen suhteellisuusteorian ja kvanttimekaniikan perusperiaatteet yhteen teoriaan, ja se on siksi keskeinen työkalu hiukkasfysiikassa. Epärelativistisia kvanttikenttäteorioita puolestaan käytetään yleisesti tiiviin aineen fysiikassa esimerkiksi suprajohtavuuden BCS-teoriassa.

Kvanttimekaniikassa klassisen mekaniikan suureet (kuten paikkakoordinaatit ja liikemäärät) muutetaan operaattoreiksi. Varsinainen aine kuvataan hiukkasina ja vuorovaikutukset klassisina kenttinä (kuten sähkökenttä). Kvanttikenttäteoriassa kvanttimekaniikan aaltoyhtälöiden (kuten Diracin yhtälö) ja klassisten kenttäyhtälöiden (kuten sähkömagnetismia kuvaavat Maxwellin yhtälöt) ratkaisut muutetaan operaattoreiksi. Kenttäoperaattorit esitetään luomis- ja hävittämisoperaattoreiden avulla. Luomisoperaattori luo tilaan yhden hiukkasen lisää ja hävittämisoperaattori vähentää siitä yhden hiukkasen.

Kvanttikenttäteorioiden rakentamisessa on kaksi yleisesti käytettyä tapaa. Niin sanottu *kanoninen formalismi* pohjautuu Hamiltonin mekaniikkaan. Hamiltonin formalismia mukaillen kullekin kentälle määritellään kanonisesti konjugoitu liikemäärä(kenttä). Kvanttimekaniikan kommutaattorisääntöjen oletetaan sitten olevan voimassa myös kenttäoperaattoreille. *Polkuintegraaliformalismissa* lähdetään puolestaan Lagrangen mekaniikan pohjalta. Alkutilan ja lopputilan välinen todennäköisyysamplitudi esitetään kompleksisena polkuintegraalina. Kunkin polun painoarvo (kompleksiluvun pituus) on sama, mutta vaiheen (argumentin) määrää polun klassinen vaikutus (Lagrangen funktion aikaintegraali).

Oikea tapa muodostaa jonkin teorian kvanttikenttäteoreettinen vastine ei ole yleensä etukäteen selvää, vaan saadun teorian tuloksia tulee verrata kokeisiin. Toistaiseksi on löydetty toimivat teoriat sähkömagnetismille, heikoille ja vahvoille vuorovaikutuksille. Gravitaatiolle toimivaa kvanttikenttäteoriaa ei ole löydetty.

## Lähteet
# Mustat

Botswanalainen nuoripari.
Brasiliassa mustiksi luokitellaan 2020-luvulla 10 prosenttia väestöstä. Jalkapalloilija Pelé toimi 1990-luvulla Brasilian urheiluministerinä.
**Mustat** eli **mustaihoiset** ovat joissain maissa tilastoinnissa ja joskus myös yleisessä kielenkäytössä ihonvärin ja perimän mukaan määritelty ihmisryhmä, johon luetaan yleensä tummaihoiset Saharan eteläpuolisen Afrikan kansoista polveutuvat ihmiset. Maasta riippuen ”musta” voi tarkoittaa eri tavalla määriteltyjä ihmisiä.

Suomen kielessä ”mustiksi” luetaan *Kielitoimiston sanakirjan* mukaan Afrikan mustaihoiseen alkuperäisväestöön ja sen jälkeläisiin kuuluvat ihmiset. Sanaa pidetään nykyisin neutraaleimpana nimityksenä viittaamastaan ihmisryhmästä. Vuonna 2020 julkaistussa yhdenvertaisuusvaltuutetun raportissa termin ”musta” rinnakkaisnimityksenä käytetään itseidentifikaatioon perustuvaa nimitystä ”afrikkalaistaustainen”.

Yhdysvalloissa ”musta” (engl. *black*) tarkoittaa ihmistä, jolla on Saharan eteläpuolisen väestön perimää edes vähän, vaikka hänen ihonvärinsä olisi hyvinkin vaalea. Yhdysvaltain väestönlaskennassa on kategoria ”musta”, johon henkilö voi halutessaan vapaasti määritellä itsensä.

Britanniassa ”mustalla” tarkoitetaan ketä tahansa, jolla on Saharan eteläpuolista perimää ja jonka iho on tumma. Brasiliassa ”musta” (port. *preto/preta*) viittaa vain ihmisiin, joiden koko perimä on afrikkalaista. Australiassa paikallisia alkuperäisasukkaita kutsutaan joskus ”mustiksi”.

Lähimpänä kirjaimellisesti mustaa ihonväriltään Afrikan kansoista ovat Etelä-Sudanin dinkat. Afrikkalaisilla kansoilla esiintyy vaihtelevasti vaaleaa ihoa aiheuttavia geenimuunnoksia.

## Lähteet

## Aiheesta muualla

* Kuvia tai muita tiedostoja aiheesta **Mustat** Wikimedia Commonsissa
# Kuuntelija (televisiosarja)

| Kuuntelija |
| --- |
| The Listener |
|  |
| Tyyli | fantasia, draama |
| Kestoaika | 38–43 min |
| Luoja(t) | Michael Amo |
| Pääosissa | * Craig Olejnik
* Ennis Esmer
* Mylène Dinh-Robic
* Lisa Marcos
* Lauren Lee Smith
* Rainbow Sun Francks
* Peter Stebbings
* Anthony Lemke
* Tara Spencer-Nairn
* Melanie Scrofano
* Ingrid Kavelaars
* Kris Holden-Ried
 |
| Alkuperämaa |  Kanada |
| Alkuperäiskieli | englanti |
| Verkko | CTV (kanada) USA Network (Yhdysvallat) |
| Esitetty | 1. maaliskuuta 2009 – 18. elokuuta 2014 |
| Tuotantokausia | 5 |
| Jaksoja | 65 |
| Tuotanto |
| Vastaava(t) tuottaja(t) | * Christina Jennings
* Scott Garvie
* Peter Mohan
 |
| Tuotantoyhtiö(t) | * Shaftesbury Films
* CTV
* Fox International Channels
* Space
 |
| Aiheesta muualla |
| IMDb  |
| Infobox OK |

**Kuuntelija** (*The Listener*) on kanadalainen draamasarja. Sen on luonut Michael Amo ja sen päähahmoa esittää Craig Olejnik. Kanadassa sarjaa esitettiin CTV-kanavalla 1. maaliskuuta 2009 alkaen.

Elokuussa 2014 CTV ilmoitti, että viides kausi jää sarjan viimeiseksi.

## Näyttelijät

|  |  |  |
| --- | --- | --- |
|  Craig Olejnik  | … |  Toby Logan
  |
|  Ennis Esmer  | … |  Osman "Oz" Bey
  |
|  Mylène Dinh-Robic  | … |  Tr. Olivia Fawcett
  |
|  Lisa Marcos  | … |  Etsivä Charlie Marks
  |
|  Anthony Lemke  | … |  Etsivä Brian Becker
  |
|  Lauren Lee Smith  | … |  Etsivä Michelle McCluskey
  |
|  Rainbow Sun Francks  | … |  Etsivä Dev Clark
  |
|  Peter Stebbings  | … |  Alvin Klein
  |
|  Melanie Scrofano  | … |  Tia Tremblay
  |
|  Kris Holden-Ried  | … |  Adam Reynolds
  |

## Tuotanto

Shaftesbury Films ja CTV tuottivat yhdessä ensimmäiset neljä tuotantokautta. Space oli mukana kausilla 1–2 ja Fox International Channels kausilla 2–4.

Sarjan luoja on Michael Amo. Pilottijakson tuotti Clement Virgo. Kuuntelijan kuvaukset aloitettiin syksyllä 2008.

Ensimmäisen kauden heikot katsojamäärät viivästyttivät toisen kauden tekoa. Toiselle kaudelle vaihdettiin eri käsikirjoittajat; Michael Amo ja Dennis Heaton väistyivät Jason Shermanin ja Wil Zman tieltä.

## Crossover

Kolmannen kauden kahdeksannessa jaksossa Tarkka-ampujien Michelangelo "Spike" Scarlatti vierailee Kuuntelija-sarjassa.

## Lähteet

## Aiheesta muualla

* *Kuuntelija (televisiosarja)* Internet Movie Databasessa (englanniksi)
* Kuuntelija TV.comissa (Arkistoitu – Internet Archive) (englanniksi)
# Mia Hamm

| Mitalit |
| --- |
|  Mia Hamm jakamassa nimikirjoituksia. |
| Maa:  Yhdysvallat |
| Naisten jalkapallo |
|  Olympialaiset
 |
|  **Kultaa** | Atlanta 1996 | Naisten jalkapallo |
|  **Kultaa** | Ateena 2004 | Naisten jalkapallo |
|  **Hopeaa** | Sydney 2000 | Naisten jalkapallo |

**Mariel Margaret ”Mia” Hamm** (s. 17. maaliskuuta 1972 Selma, Alabama) on yhdysvaltalainen uransa päättänyt jalkapalloilija, maailmanmestari ja kaksinkertainen olympiavoittaja. Häntä pidetään yleisesti Brasilian Martan ohella yhtenä kaikkien aikojen parhaista naisjalkapalloilijoista.

Hamm pelasi Yhdysvaltojen maajoukkueessa 276 ottelua, joissa teki 158 maalia ja antoi 142 syöttöä. Hän voitti olympiakultaa Atlantassa 1996 ja Ateenassa 2004 sekä hopeaa Sydneyssä 2000. Maailmanmestaruuden hän saavutti Kiinassa 1991 ja Yhdysvalloissa 1999. Hamm lopetti uransa vuonna 2004.

Vuonna 2000 *Sports Illustrated* -lehti valitsi hänet 1900-luvun 12. parhaaksi naisurheilijaksi. Vuosina 2001 ja 2002 hän oli Kansainvälisen jalkapalloliitto FIFA:n vuoden pelaaja; vuosina 2003 ja 2004 hän tuli toiseksi tässä nimeämisessä.

Uransa päättymisen jälkeen Hamm perusti nimeään kantavan hyväntekeväisyysjärjestön, jonka tarkoituksena on kerätä tietoisuutta ja varoja perheille, joissa on edessä elinsiirto luuytimen ja napanuoran osalta. Järjestön toisena tarkoituksena on myös tukea nuorten naisten urheiluharrastusta.

## Saavutuksia

* Pelén 125 suurimman elossa olevan jalkapalloilijan listalla vuonna 2004
* National Soccer Hall of Fame, 2007

## Lähteet

## Aiheesta muualla

* Hamm Olympic.org:ssa
* Mia Hamm Foundationin kotisivu

FIFAn vuoden pelaaja

|  |  |  |  |  |  |  |  |
| --- | --- | --- | --- | --- | --- | --- | --- |
| **Miehet**: | 1991  Lothar Matthäus | 1992  Marco van Basten | 1993  Roberto Baggio | 1994  Romário | 1995  George Weah | 1996  Ronaldo | 1997  Ronaldo |
| 1998  Zinédine Zidane | 1999  Rivaldo | 2000  Zinédine Zidane | 2001  Luís Figo | 2002  Ronaldo | 2003  Zinédine Zidane |
| 2004  Ronaldinho | 2005  Ronaldinho | 2006  Fabio Cannavaro | 2007  Kaká | 2008  Cristiano Ronaldo | 2009  Lionel Messi |
|  |
| **Naiset**: | 2001  Mia Hamm | 2002  Mia Hamm | 2003  Birgit Prinz | 2004  Birgit Prinz | 2005  Birgit Prinz | 2006  Marta |
| 2007  Marta | 2008  Marta | 2009  Marta | 2010  Marta | 2011  Homare Sawa |
# Veritas

**Veritas** on latinaa ja tarkoittaa totuutta. Muita merkityksiä ovat:

* Bureau Veritas, Pariisissa toimiva luokituslaitos
* Veritas Eläkevakuutus, suomalainen työeläkevakuuttaja
* Veritas, totuuden jumalatar roomalaisessa mytologiassa
* 490 Veritas, päävyöhykkeen asteroidi
* Veritas-ryhmä, asteroidivyöhykkeen uloimmalla reunalla sijaitseva asteroidiryhmä
* Veritas, Formula 1 -talli
* Det Norske Veritas, norjalainen alusten luokitusyhtiö
* Veritas, saksalainen urheiluautovalmistaja
* Veritas Stadion, jalkapallostadion Turussa.
* *Veritas*, Agnes Carlssonin albumi
* VERITAS, tuleva Nasan Venus-luotain.

Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä.
Artikkelisivuja, joiden nimessä tai tekstissä lukee ”Veritas”, voi hakea sivunnimihaulla, laajalla sivunnimihaulla tai tekstihaulla.
# 1639

|  |  |
| --- | --- |
| **Vuosisadat** | 1400-luku · 1500-luku · 1600-luku · 1700-luku · 1800-luku |
| **Vuosikymmenet** |

---

1590-luku · 1600-luku · 1610-luku · 1620-luku · 1630-luku · 1640-luku |
| 1650-luku · 1660-luku · 1670-luku · 1680-luku · 1690-luku · 1700-luku

---

 |
| **Vuodet** | 1590 · 1591 · 1592 · 1593 · 1594 · 1595 · 1596 · 1597 · 1598 · 1599 |
| 1600 · 1601 · 1602 · 1603 · 1604 · 1605 · 1606 · 1607 · 1608 · 1609 |
| 1610 · 1611 · 1612 · 1613 · 1614 · 1615 · 1616 · 1617 · 1618 · 1619 |
| 1620 · 1621 · 1622 · 1623 · 1624 · 1625 · 1626 · 1627 · 1628 · 1629 |
| 1630 · 1631 · 1632 · 1633 · 1634 · 1635 · 1636 · 1637 · 1638 · 1639 |
| 1640 · 1641 · 1642 · 1643 · 1644 · 1645 · 1646 · 1647 · 1648 · 1649 |
| 1650 · 1651 · 1652 · 1653 · 1654 · 1655 · 1656 · 1657 · 1658 · 1659 |
| 1660 · 1661 · 1662 · 1663 · 1664 · 1665 · 1666 · 1667 · 1668 · 1669 |
| 1670 · 1671 · 1672 · 1673 · 1674 · 1675 · 1676 · 1677 · 1678 · 1679 |
| 1680 · 1681 · 1682 · 1683 · 1684 · 1685 · 1686 · 1687 · 1688 · 1689 |
| 1690 · 1691 · 1692 · 1693 · 1694 · 1695 · 1696 · 1697 · 1698 · 1699 |
| 1700 · 1701 · 1702 · 1703 · 1704 · 1705 · 1706 · 1707 · 1708 · 1709 |

## Tapahtumia

* Pudasjärvestä tuli itsenäinen kirkkoherrakunta
* Merikarvian seurakunta perustettiin
* Pietari Brahe perusti Hämeenlinnan ja Savonlinnan kaupungit
* Leppävirta, Mouhijärvi, Savitaipale ja Punkalaidun perustettiin.
* Pudasjärven seurakunta perustettiin.

## Syntyneitä

* 3. syyskuuta – Alessandro Stradella, italialainen säveltäjä (k. 1682)
* 18. joulukuuta – Gottfried Kirch, saksalainen tähtitieteilijä (k. 1710)
* 21. joulukuuta – Jean Racine, ranskalainen näytelmäkirjailija (k. 1699)

* Henrik Eolenius, suomalainen okkultisti
* António Marques Lésbio, portugalilainen säveltäjä (k. 1709)
* Metacomet, *Kuningas Philip* wampanoag-intiaanien päällikkö (k. 1676)
* Abraham Myra, suomalainen taidemaalari (k. 1684)

## Kuolleita

* 14. tammikuuta – Ericus Schroderus, ruotsalainen leksikografi (s. 1609)
* 20. tammikuuta – Mustafa I, Osmanien valtakunnan sulttaani 1617–1618 ja 1622–1623 (s. 1591)
* 21. toukokuuta – Tommaso Campanella, italialainen filosofi, teologi ja runoilija (s. 1568)
* 18. heinäkuuta – Bernhard Weimar, saksalainen kenraali ja palkkasoturi (s. 1604)
* 4. elokuuta – Juan Ruiz de Alarcón, meksikolais-espanjalainen näytelmäkirjailija (s. 1580)
* 20. elokuuta – Martin Opitz, saksalainen runoilija (s. 1597)
* 28. lokakuuta – Stefano Landi, italialainen säveltäjä (kastettu 1587)